Nama negara Jepun dalam bahasa Melayu lama ialah ""Jepang"" (kini diterapkan dalam bahasa Indonesia) yang dipinjam daripada suatu loghat bahasa Cina, lalu ditemui oleh para pedagang Portugis di Melaka pada abad ke-16. Oleh itu, dipercayai bahawa pedagang Portugis inilah yang memperkenalkan nama negara Jepun ke Eropah. Nama Jepun julung kali dicatatkan dalam bahasa Inggeris dieja Giapan dalam sepucuk surat bertarikh tahun 1565; nama Jepun dalam bahasa Inggeris kini dieja Japan. Nama Jepun dalam bahasa Melayu masa kini mungkin berasal daripada bahasa Hokkien, iaitu ""Ji̍t-pún'.